《太湖观雪》
元代·方回

平生不信有升天，今日临风似欲仙。
海内百年诗客眼，雪中一欲太湖船。
绵绵草树渔汀远，续续茅茨野屋偏。
定是丹青不能画，一浇殊欠酒如泉。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。